Jurnal

fabula bay Gianni Rodari

Un dey me raki tren. Dar ye un sinior, kel zin-te in Terontol. Ta hev sit jurnal kunem. E ta en-lekti li. Un-nem ta lekti unney paja de un-ney jurnal, poy un-ney paja de dwa-ney jurnal, poy un-ney paja de tri-ney jurnal, e tak for — til sitney jurnal. Afte to ta begin lekti dwa-ney paja de un-ney jurnal, poy dwa-ney paja de dwa-ney jurnal, dwa-ney paja de tri-ney jurnal, e tak for. Afte to ta begin lekti tri-ney paja de un-ney jurnal, poy triney paja de dwa-ney jurnal... Ta lekti atenta-nem, seriosem, iven zwo koy nota. Turan dashat-ney duma lai a may kapa: "Si oli sey jurnal hev same namba de paja, dan hao. Bat kwo eventi, si un jurnal hev shi-sit paja, otre-la hev dwashi-char paja, e tri-ney-la hev sol ot? Kwo sey nofelise sinior zwo in tal kasu?" Pa fortuna, ta chu in Ort, also me bu es presente al tragedia.